Poliisi on ampunut tänä viikonloppuna jo kahta ihmistä. Se on Suomessa todella poikkeuksellista.

Poliisi ampui lauantaina Helsingin Herttoniemenrannassa sekavasti käyttäytynyttä miestä. Lauantain ja sunnuntain vastaisena yönä poliisi ampui miestä Vaasassa.­

Poliisi on ampunut miestä vatsaan lauantain ja sunnuntain vastaisena yönä. Pohjanmaan poliisilaitoksen lähettämän tiedotteen mukaan ampumatapaus sattui Vaasassa noin kello 1.

Poliisin mukaan mies tuli aseistautuneena kohti poliisia eikä totellut poliisin käskyjä. Tiedotteessa ei kerrota tarkemmin, miten mies oli aseistautunut ja kuinka uhkaava tilanne oli.